ข้อบัญญัติองค์การบริหารส่วนตำบลเกาะช้างใต้ข้อบัญญัติองค์การบริหารส่วนตำบลเกาะช้างใต้เรื่องการควบคุมกิจการที่เป็นอันตรายต่อสุขภาพพ.ศ. ๒๕๕๒[๑] โดยที่เป็นการสมควรตราข้อบัญญัติองค์การบริหารส่วนตำบลเกาะช้างใต้ว่าด้วยกิจการที่เป็นอันตรายต่อสุขภาพ พ.ศ. ๒๕๕๒อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดย (ฉบับที่ ๕) พ.ศ. ๒๕๔๖ ประกอบมาตรา ๓๒ มาตรา ๕๔ มาตรา ๕๕มาตรา ๕๘ มาตรา ๖๓ มาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลรัฐธรรมนูญแห่งราชอาณาจักรไทยพ.ศ. ๒๕๕๐ บัญญัติให้กระทำได้ โดยอาศัยอำนาจตามบทบัญญัติแห่งกฎหมายองค์การบริหารส่วนตำบลเกาะช้างใต้โดยความเห็นชอบจากสภาองค์การบริหารส่วนตำบลเกาะช้างใต้และโดยความเห็นชอบของนายอำเภอเกาะช้าง อำเภอเกาะช้าง จังหวัดตราด จึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเกาะช้างใต้เรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๒ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลเกาะช้างใต้ นับแต่วันถัดจากวันที่ได้ประกาศไว้โดยเปิดเผยที่สำนักงานองค์การบริหารส่วนตำบลเกาะช้างใต้แล้วเจ็ดวันข้อ ๓ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลเกาะช้างใต้เจ้าพนักงานสาธารณสุข หมายความว่าเจ้าพนักงานซึ่งให้ปฏิบัติการตามพระราชบัญญัติการสาธารณสุข พ.ศ. ๒๕๓๕พนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติตามข้อบัญญัตินี้การค้า หมายความว่า การประกอบธุรกิจ การพาณิชย์การอุตสาหกรรม การเกษตร การผลิตหรือให้บริการใด ๆ เพื่อหาประโยชน์อันมีมูลค่าข้อ ๔ ให้กิจการประเภทต่าง ๆ ดังต่อไปนี้เป็นอันตรายต่อสุขภาพที่ต้องมีการควบคุมในเขตองค์การบริหารส่วนตำบลเกาะช้างใต้๑.กิจการที่เกี่ยวกับการเลี้ยงสัตว์(๑)การเลี้ยงสัตว์บก สัตว์ปีก สัตว์น้ำ สัตว์เลื้อยคลาน หรือแมลง(๒)การเลี้ยงสัตว์เพื่อรีดเอาน้ำนม(๓)การประกอบกิจการการเลี้ยงสัตว์ รวบรวมสัตว์หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้นทั้งนี้ จะมีการเรียกเก็บค่าดูหรือค่าบริการไม่ว่าทางตรงหรือทางอ้อมหรือไม่ก็ตาม๒.กิจการที่เกี่ยวกับสัตว์และผลิตภัณฑ์สัตว์ การฆ่าสัตว์ ยกเว้นในสถานที่จำหน่ายอาหารการเร่ขายการขายในตลาด และการฆ่าเพื่อบริโภคในครัวเรือน(๑)การฆ่าสัตว์ ยกเว้นในสถานที่จำหน่ายอาหาร การเร่ขาย การขายในตลาดและการฆ่าบริโภคในครัวเรือน(๒)การฟอกหนังสัตว์ ขนสัตว์ การสะสมหนังสัตว์ ขนสัตว์ที่ยังมิได้ฟอก(๓)การสะสมเขาสัตว์ กระดูกสัตว์ที่ยังมิได้แปรรูป(๔)การเคี่ยวหนังสัตว์ เอ็นสัตว์ ไขสัตว์(๕)การต้ม การตาก การเผาเปลือกหอย เปลือกปู เปลือกกุ้ง ยกเว้นในสถานที่จำหน่ายอาหารการเร่ขาย และการขายในตลาด(๖)การประดิษฐ์เครื่องใช้หรือผลิตภัณฑ์อื่น ๆ จากเปลือกหอย กระดูกสัตว์ เขาสัตว์ หนังสัตว์ขนสัตว์ หรือส่วนอื่น ๆ ของสัตว์(๗)การผลิต การโม่ การป่น การลด การผสม การบรรจุ การสะสมหรือการกระทำอื่นใดต่อสัตว์หรือพืช หรือส่วนใดของสัตว์หรือพืชเพื่อเป็นอาหารสัตว์(๘)การสะสมหรือล้างครั่ง๓.กิจการที่เกี่ยวกับอาหาร เครื่องดื่ม น้ำดื่ม(๑)การผลิตเนย เนยเทียม(๒)การผลิตกะปิ น้ำพริกแกง น้ำพริกเผา น้ำปลา น้ำเคย น้ำบูดู ไตปลา เต้าเจี้ยว ซีอิ้วหอยดอง หรือซอสปรุงรสอื่น ๆ ยกเว้นการผลิตเพื่อบริโภคในครัวเรือน(๓)การผลิต การหมัก การสะสมปลาร้า ปลาเจ่า กุ้งเจ่ายกเว้นการผลิตเพื่อบริโภคในครัวเรือน(๔)การตากเนื้อสัตว์ การผลิตเนื้อสัตว์เค็ม การเคี่ยวมันกุ้งยกเว้นการผลิตเพื่อบริโภคในครัวเรือน(๕)การนึ่ง การต้ม การเคี่ยว การตาก หรือวิธีอื่นใดในการผลิตอาหารจากสัตว์ พืช ยกเว้นในสถานที่จำหน่ายอาหารการเร่ขาย การขายในตลาด และการผลิตเพื่อบริโภคในครัวเรือน(๖)การเคี่ยวน้ำมันหมู การผลิตกุนเชียง หมูยอ ไส้กรอก หมูตั้งยกเว้นในสถานที่จำหน่ายอาหาร การเร่ขาย การขายในตลาดและการผลิตเพื่อบริโภคในครัวเรือน(๗)การผลิตเส้นหมี่ ขนมจีน ก๋วยเตี๋ยว เต้าหู้ วุ้นเส้น เกี้ยมอี๋(๘)การผลิตแบะแซ(๙)การผลิตอาหารบรรจุกระป๋อง ขวด หรือภาชนะอื่นใด(๑๐)การประกอบกิจการทำขนมปังสด ขนมปังแห้ง จันอับ ขนมเปี๊ยะ(๑๑)การแกะ การล้างสัตว์น้ำ ที่ไม่ใช่ส่วนหนึ่งของกิจการห้องเย็นยกเว้นการผลิตเพื่อบริโภคในครัวเรือน(๑๒)การผลิตน้ำอัดลม น้ำหวาน น้ำโซดา น้ำถั่วเหลือง เครื่องดื่มชนิดต่าง ๆ บรรจุกระป๋องขวด หรือภาชนะอื่นใด ยกเว้นการผลิตเพื่อบริโภคในครัวเรือน(๑๓)การผลิต การแบ่งบรรจุน้ำตาล(๑๔)การผลิตผลิตภัณฑ์จากนมวัว(๑๕)การผลิต การแบ่งบรรจุ เอททิลแอลกอฮอล์ สุรา เบียร์ น้ำส้มสายชู(๑๖)การคั่วกาแฟ(๑๗)การผลิตลูกชิ้นด้วยเครื่องจักร(๑๘)การผลิตผงชูรส(๑๙)การผลิตน้ำกลั่น น้ำบริโภค(๒๐)การตาก การหมัก การดองผัก ผลไม้ หรือพืชอย่างอื่นยกเว้นการผลิตเพื่อบริโภคในครัวเรือน(๒๑)การผลิต การบรรจุใบชาแห้ง ชาผงหรือเครื่องดื่มชนิดผงอื่น ๆ(๒๒)การผลิตไอศกรีม ยกเว้นการผลิตเพื่อบริโภคในครัวเรือน(๒๓)การผลิตบะหมี่ มักกะโรนี หรือผลิตภัณฑ์อื่น ๆ ที่คล้ายคลึงกัน(๒๔)การประกอบกิจการห้องเย็น แช่แข็งอาหาร(๒๕)การผลิตน้ำแข็งยกเว้นการผลิตเพื่อใช้ในสถานที่จำหน่ายอาหารและเพื่อการบริโภคในครัวเรือน(๒๖)การเก็บ การถนอมอาหารด้วยเครื่องจักรที่มีกำลังตั้งแต่ ๕ แรงม้าขึ้นไป๔.กิจการที่เกี่ยวกับยา เวชภัณฑ์ อุปกรณ์การแพทย์ เครื่องสำอาง ผลิตภัณฑ์ชำระล้าง(๑)การผลิต การโม่ การลด การผสม การบรรจุยาด้วยเครื่องจักร(๒)การผลิต การบรรจุยาสีฟัน แชมพู ผ้าเย็น เครื่องสำอางต่าง ๆ(๓)การผลิตสำลี ผลิตภัณฑ์จากสำลี(๔)การผลิตผ้าพันแผล ผ้าปิดแผล ผ้าอนามัย ผ้าอ้อมสำเร็จรูป(๕)การผลิตสบู่ ผงซักฟอก ผลิตภัณฑ์ชำระล้างต่าง ๆ๕.กิจการที่เกี่ยวกับการเกษตร(๑)การอัด การสกัดเอาน้ำมันจากพืช(๒)การล้าง การอบ การรม การสะสมยางดิบ(๓)การผลิตแป้งมันสำปะหลัง แป้งสาคู หรือแป้งอื่น ๆ ในทำนองเดียวกันด้วยเครื่องจักร(๔)การสีข้าวด้วยเครื่องจักร(๕)การผลิตยาสูบ(๖)การขัด การกะเทาะ การบดเมล็ดพืช การนวดข้าวด้วยเครื่องจักร(๗)การผลิต การสะสมปุ๋ย(๘)การผลิตใยมะพร้าวหรือวัตถุคล้ายคลึงด้วยเครื่องจักร(๙)การตาก การสะสม หรือการขนถ่ายมันสำปะหลัง๖.กิจการที่เกี่ยวกับโลหะหรือแร่(๑)การผลิตโลหะเป็นภาชนะ เครื่องมือ เครื่องจักร อุปกรณ์หรือเครื่องใช้ต่าง ๆ(๒)การหลอม การหล่อ การถลุงแร่ หรือโลหะทุกชนิดยกเว้นกิจการใน ๖ (๑)(๓)การกลึง การเจาะ การเชื่อม การตี การตัด การประสาน การรีดการอัดโลหะด้วยเครื่องจักรหรือก๊าซหรือไฟฟ้า ยกเว้นกิจการใน ๖ (๑)(๔)การเคลือบ การชุบโลหะด้วยตะกั่ว สังกะสี ดีบุก โครเมี่ยม นิเกิล โลหะอื่นใด ยกเว้นกิจการใน๖ (๑)(๕)การขัด การล้างโลหะ ด้วยเครื่องจักรสารเคมี หรือวิธีอื่นใดยกเว้นกิจการใน ๖ (๑)(๖)การทำเหมืองแร่ การสะสม การแยก การคัดเลือก การล้างแร่๗.กิจการเกี่ยวกับยานยนต์ เครื่องจักร หรือเครื่องกล(๑)การต่อ การประกอบ การเคาะ การปะผุ การพ่นสี การพ่นสารกันสนิมยานยนต์(๒)การตั้งศูนย์ถ่วงล้อ การซ่อม การปรับแต่งระบบปรับอากาศหรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกล(๓)การประกอบธุรกิจเกี่ยวกับยานยนต์ เครื่องจักร หรือเครื่องกลซึ่งมีไว้บริการหรือจำหน่ายและในการประกอบธุรกิจนั้น มีการซ่อมหรือปรับปรุงยานยนต์เครื่องจักรหรือเครื่องกลดังกล่าวด้วย(๔)การล้าง การอัดฉีด ยานยนต์(๕)การผลิต การซ่อม การอัดแบตเตอรี่(๖)การปะ การเชื่อมยาง(๗)การอัดผ้าเบรก ผ้าคลัตช์๘.กิจการที่เกี่ยวกับไม้(๑)การผลิตไม้ขีดไฟ(๒)การเลื่อย การซอย การขัด การไส การเจาะ การขุดร่อง การทำคิ้วหรือการตัดไม้ด้วยเครื่องจักร(๓)การประดิษฐ์ไม้ หวาย เป็นสิ่งของด้วยเครื่องจักร หรือการพ่น ทาสารเคลือบเงาสีหรือการแต่งสำเร็จผลิตภัณฑ์จากไม้หรือหวาย(๔)การอบไม้(๕)การผลิตธูปด้วยเครื่องจักร(๖)การประดิษฐ์สิ่งของ เครื่องใช้ เครื่องเขียนด้วยกระดาษ(๗)การผลิตกระดาษต่าง ๆ(๘)การเผาถ่าน หรือการสะสมถ่าน๙.[๒]กิจการที่เกี่ยวกับการบริการ(๑) การประกอบกิจการ สปาเพื่อสุขภาพเว้นแต่การให้บริการในสถานพยาบาลตามกฎหมายว่าด้วยสถานพยาบาล(๒) การประกอบกิจการ อาบ อบ นวด เว้นแต่เป็นการให้บริการใน ๙ (๑)หรือในสถานพยาบาล ตามกฎหมายว่าด้วยสถานพยาบาล(๓) การประกอบกิจการสถานที่อาบน้ำ อบไอน้ำ อบสมุนไพร เว้นแต่เป็นการให้บริการใน๙ (๑) หรือในสถานพยาบาลตามกฎหมายว่าด้วยสถานพยาบาล(๔) การประกอบกิจการโรงแรม หรือกิจการอื่น ในทำนองเดียวกัน(๕) การประกอบกิจการหอพัก อาคารชุดให้เช่าห้องเช่าห้องแบ่งเช่าหรือกิจการอื่นในทำนองเดียวกัน(๖) การประกอบกิจการโรงมหรสพ(๗) การจัดให้มีการแสดงดนตรี เต้นรำ รำวง รองเง็ง ดิสโกเทก คาราโอเกะร้านอาหาร สถานบริการ หรือการแสดงอื่น ๆ ในทำนองเดียวกัน(๘) การประกอบกิจการสระว่ายน้ำ หรือกิจการอื่น ๆ ในทำนองเดียวกันเว้นแต่เป็นการให้บริการใน (๑)(๙) การจัดให้มีการเล่นสเกตโดยมีแสง หรือเสียงประกอบหรือการเล่นอื่นๆ ในทำนองเดียวกัน(๑๐) การประกอบกิจการเสริมสวยหรือแต่งผมเว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๑๑) การประกอบกิจการให้บริการควบคุมน้ำหนักโดยวิธีการควบคุมทางโภชนาการให้อาหารที่มีวัตถุประสงค์พิเศษ การบริหารร่างกายหรือโดยวิธีอื่นใด เว้นแต่การให้บริการ ดังกล่าวในสถานพยาบาลตามกฎหมายว่าด้วยสถานพยาบาล(๑๒) การประกอบกิจการสวนสนุก ตู้เกม(๑๓) การประกอบกิจการสนามกอล์ฟ หรือฝึกซ้อมกอล์ฟ(๑๔) การประกอบกิจการห้องปฏิบัติการทางการแพทย์ การสาธารณสุขวิทยาศาสตร์ หรือสิ่งแวดล้อม(๑๕) การประกอบกิจการสักผิวหนังการเจาะหรือเจาะอวัยวะอื่น ๆ(๑๖) การประกอบกิจการให้บริการเลี้ยงและดูแลเด็กที่บ้าน(๑๗) การประกอบกิจการให้บริการดูแลผู้สูงอายุที่บ้าน๑๐.กิจการที่เกี่ยวกับสิ่งทอ(๑)การปั่นด้าย การกรอด้าย การทอผ้าด้วยเครื่องจักร หรือการทอผ้าด้วยกี่กระตุกตั้งแต่๕ กี่ขึ้นไป(๒)การสะสมปอ ป่าน ฝ้าย หรือนุ่น(๓)การปั่นฝ้าย หรือนุ่น ด้วยเครื่องจักร(๔)การทอเสื่อ กระสอบ พรม หรือสิ่งทออื่น ๆ ด้วยเครื่องจักร(๕)การเย็บผ้าด้วยเครื่องจักรตั้งแต่ 5 เครื่องขึ้นไป(๖)การพิมพ์ผ้า หรือการพิมพ์บนสิ่งทอต่าง ๆ(๗)การซัก การอบ การรีด การอัดกลีบผ้า ด้วยเครื่องจักร(๘)การย้อม การกัดสีผ้า หรือสิ่งทออื่น ๆ๑๑.กิจการที่เกี่ยวกับหิน ดิน ทราย ซีเมนต์ หรือวัตถุที่คล้ายคลึง(๑)การผลิตภาชนะดินเผา หรือผลิตภัณฑ์ดินเผา(๒)การระเบิด การโม่ การป่นหินด้วยเครื่องจักร(๓)การผลิตเครื่องใช้และผลิตภัณฑ์ด้วยซีเมนต์หรือวัตถุที่คล้ายคลึง(๔)การสะสม การผสมซีเมนต์ หิน ทราย หรือวัตถุที่คล้ายคลึง(๕)การเจียระไนเพชร พลอย หินกระจก หรือวัตถุที่คล้ายคลึง(๖)การเลื่อย การตัด หรือการประดิษฐ์หินเป็นสิ่งของต่าง ๆ(๗)การผลิตชอล์ก ปูนปลาสเตอร์ ปูนขาวดินสอพอง หรือการเผาหินปูน(๘)การผลิตภัณฑ์ต่าง ๆ ที่มีแร่ใยหินเป็นส่วนประกอบ หรือส่วนผสมเช่น ผ้าเบรก ผ้าคลัตช์กระเบื้องมุงหลังคา กระเบื้องยาง ฝ้า เพดาน ท่อน้ำ เป็นต้น(๙)การผลิตกระจกหรือผลิตภัณฑ์แก้ว(๑๐)การผลิตกระดาษทราย(๑๑)การผลิตใยแก้ว หรือผลิตภัณฑ์จากใยแก้ว๑๒.กิจการที่เกี่ยวกับปิโตรเลี่ยม ถ่านหิน สารเคมี(๑)การผลิต การบรรจุ การสะสม การขนส่งกรด ด่าง สารออกซิไดส์หรือสารตัวทำละลาย(๒)การผลิต การบรรจุ การสะสม การขนส่งก๊าซ(๓)การผลิต การกลั่น การสะสม การขนส่งน้ำมันปิโตรเลียม หรือผลิตภัณฑ์ปิโตรเลียมต่าง ๆ(๔)การผลิต การสะสม การขนส่งถ่านหิน ถ่านโค้ก(๕)การพ่นสี ยกเว้นกิจการใน ๗ (๑)(๖)การประดิษฐ์สิ่งของเครื่องใช้ด้วยยาง ยางเทียม พลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๗)การโม่ การบดชัน(๘)การผลิตสี หรือน้ำมันผสมสี(๙)การผลิต การล้างฟิล์มรูปถ่าย หรือฟิล์มภาพยนตร์(๑๐)การเคลือบ การชุบ วัตถุด้วยพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๑)การผลิตพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒)การผลิต การบรรจุสารเคมีดับเพลิง(๑๓)การผลิตน้ำแข็งแห้ง(๑๔)การผลิต การสะสม การขนส่งดอกไม้เพลิง หรือสารเคมีอันเป็นส่วนประกอบในการผลิตดอกไม้เพลิง(๑๕)การผลิตเชลแล็ก หรือสารเคลือบเงา(๑๖)การผลิต การบรรจุ การสะสม การขนส่งสารกำจัดศัตรูพืช หรือพาหะนำโรค(๑๗)การผลิต การบรรจุ การสะสมกาว๑๓.[๓]กิจการอื่น ๆ(๑) การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๒) การผลิต การซ่อมเครื่องอิเล็กทรอนิกส์ เครื่องไฟฟ้าอุปกรณ์อิเล็กทรอนิกส์ อุปกรณ์ไฟฟ้า(๓) การผลิตเทียน เทียนไข หรือวัตถุที่คล้ายคลึง(๔) การพิมพ์แบบ พิมพ์เขียว หรือการถ่ายเอกสาร(๕) การสะสมวัตถุหรือสิ่งของที่ชำรุด ใช้แล้ว หรือเหลือใช้(๖) การประกอบกิจการโกดังสินค้า(๗) การล้างขวด ภาชนะ หรือบรรจุภัณฑ์ที่ใช้แล้ว(๘) การพิมพ์สีลงบนวัตถุที่มิใช่สิ่งทอ(๙) การก่อสร้าง(๑๐) กิจการท่าเทียบเรือประมงสะพานปลา หรือแพปลาข้อ ๕ เมื่อพ้นกำหนดเก้าสิบวันนับแต่วันที่ข้อบัญญัตินี้มีผลบังคับใช้ห้ามมิให้บุคคลใดประกอบกิจการตามประเภทที่กำหนดไว้ในข้อ ๔ ในลักษณะที่เป็นการค้าเว้นแต่จะได้รับใบอนุญาตจากเจ้าพนักงานท้องถิ่นตามแบบใบอนุญาตที่แนบท้ายข้อบัญญัตินี้ข้อ ๖ ผู้ประกอบกิจการตามประเภทที่กำหนดไว้ในข้อ๔ทั้งที่เป็นการค้าและไม่เป็นการค้าจะต้องปฏิบัติตามหลักเกณฑ์อันเกี่ยวด้วยสุขลักษณะและมาตรการป้องกันอันตรายต่อสุขภาพดังต่อไปนี้(๑)สถานที่ประกอบการต้องตั้งอยู่ในบริเวณที่เหมาะสมไม่มีน้ำท่วมขังและสามารถระบายน้ำออกได้โดยสะดวก(๒)ต้องทำรางระบายน้ำไปสู่ทางระบายน้ำหรือบ่อซึ่งรับน้ำโสโครกด้วยวัตถุถาวรมีลักษณะเรียบไม่ซึม ไม่รั่ว น้ำไหลได้สะดวก(๓)การระบายน้ำและรางระบายน้ำต้องไม่มีลักษณะเป็นที่เดือดร้อนแก่ผู้ใช้น้ำในทางสาธารณะหรือผู้อยู่อาศัยใกล้เคียง(๔)ต้องมีการบำบัดหรือการปรับปรุงคุณภาพน้ำเสียหรือกากของเสียให้เป็นไปตามหลักเกณฑ์ที่มีเจ้าพนักงานสาธารณสุขแนะนำ(๕)เมื่อเจ้าพนักงานสาธารณสุขเห็นว่าสถานที่ใดสมควรจะต้องทำพื้นด้วยวัตถุถาวรเพื่อป้องกันมิให้น้ำซึมรั่วไหลหรือขังอยู่ได้หรือเห็นว่าควรมีบ่อพักน้ำโสโครกหรือต้องมีเครื่องระบายน้ำ เครื่องป้องกันควันเขม่า มูลเถ้า สิ่งมีพิษ กลิ่นไอ ฝุ่นละออง ความสะเทือน แสง เสียงรังสีหรือสิ่งอื่นใดซึ่งอาจเป็นเหตุรำคาญหรืออาจเป็นอันตรายต่อสุขภาพของผู้ปฏิบัติงานในสถานประกอบการหรือแก่ผู้อยู่อาศัยข้างเคียงหรือมีผลกระทบต่อสิ่งแวดล้อมต้องปฏิบัติให้เป็นไปตามคำแนะนำของเจ้าพนักงานสาธารณสุข(๖)ต้องให้มีแสงสว่างและการระบายอากาศที่เหมาะสมและเพียงพอ(๗)ต้องจัดให้มีน้ำสะอาดเพียงพอแก่กิจการนั้น(๘)ต้องมีที่รองรับมูลฝอยและสิ่งเปรอะเปื้อนให้ถูกสุขลักษณะและเพียงพอและต้องจัดสถานที่มิให้เป็นที่อาศัยของสัตว์นำโรค(๙)จัดให้มีส้วมอันได้สุขลักษณะมีจำนวนเพียงพอกับจำนวนคนที่ทำการสถานที่นั้นตามหลักเกณฑ์ที่เจ้าพนักงานสาธารณสุขกำหนดและต้องอยู่ในทำเลที่เหมาะสมซึ่งเจ้าพนักงานสาธารณสุขเห็นชอบรวมทั้งต้องมีการกำจัดสิ่งปฏิกูลด้วยวิธีที่ถูกต้องตามหลักสุขาภิบาล(๑๐)สถานที่เลี้ยงสัตว์ต้องมีที่ขังและปล่อยสัตว์กว้างขวางพอและจัดสถานที่ให้อยู่ในสภาพที่ไม่ก่อให้เกิดอันตรายแก่ประชาชนและไม่ก่อให้เกิดอันตรายหรือความทุกข์ทรมานแก่สัตว์และให้มีการเก็บรวบรวมและกำจัดมูลสัตว์เศษอาหารหรือซากสัตว์ให้ได้สุขลักษณะ(๑๑)สถานที่เกี่ยวกับการตากหรือผึ่งสินค้าต้องมีที่สำหรับตากหรือผึ่งสินค้าตามที่เจ้าพนักงานสาธารณสุขแนะนำ(๑๒)สถานที่ซึ่งมีการใช้ เก็บ สะสมวัตถุมีพิษ วัตถุทนไฟวัตถุระเบิดหรือวัตถุอันตรายอื่นที่อาจเป็นอันตรายต้องจัดเก็บสารเคมีดังกล่าวให้ได้สุขลักษณะไม่ก่อให้เกิดอันตรายต่อผู้ปฏิบัติงานหรือผู้อยู่อาศัยใกล้เคียง(๑๓)ปฏิบัติการอื่นใดเกี่ยวด้วยสุขลักษณะตามคำแนะนำหรือคำสั่งของเจ้าพนักงานสาธารณสุขรวมทั้งระเบียบ ข้อบังคับและคำสั่งของเจ้าพนักงานท้องถิ่นและต้องปฏิบัติตามเงื่อนไขที่กำหนดไว้ในใบอนุญาตข้อ ๗ ผู้ขอรับใบอนุญาตประกอบกิจการการค้าตามข้อ๕ ต้องยื่นคำขอต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ข้อ ๘ ผู้ขอรับใบอนุญาตประกอบกิจการการค้าตามข้อ๕ จะต้องสำเนาหลักฐานมาแสดงต่อเจ้าพนักงานท้องถิ่น ดังต่อไปนี้(๑)บัตรประจำตัวประชาชน/ข้าราชการ/พนักงานรัฐวิสาหกิจ(๒)สำเนาทะเบียนบ้าน(๓)ใบอนุญาตตามกฎหมายว่าด้วยอาคาร(๔)ใบรับรองแพทย์เฉพาะกิจการที่เกี่ยวกับการป้องกันและควบคุมโรคติดต่อ(๕)สำเนาหนังสือรับรองการจดทะเบียนนิติบุคคลเฉพาะนิติบุคคล(๖)หนังสือมอบอำนาจกรณีกระทำแทนข้อ ๙ เจ้าพนักงานท้องถิ่นจะดำเนินการออกใบอนุญาตหรือมีหนังสือ แจ้งคำสั่งไม่อนุญาตพร้อมด้วยเหตุผล ให้ผู้ขอรับใบอนุญาตประกอบกิจการค้า ตามข้อ ๕ ทราบภายในสามสิบวัน นับแต่วันที่ได้รับคำขอตามข้อ ๗และหลักฐานตามข้อ ๘ ถูกต้องครบถ้วนแล้วในกรณีที่มีเหตุอันจำเป็นเจ้าพนักงานท้องถิ่นไม่อาจดำเนินการได้ภายในกำหนดเวลาตามวรรคหนึ่งสามารถขยายเวลาออกไปได้อีกสองครั้งครั้งละไม่เกินสิบห้าวันโดยจะมีหนังสือแจ้งขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้แล้วนั้นข้อ ๑๐ ผู้ได้รับใบอนุญาตประกอบกิจการค้าประเภทใดที่ประสงค์จะขอต่ออายุใบอนุญาตประกอบกิจการค้านั้นต่อไปจะต้องยื่นคำขอต่ออายุใบอนุญาตตามแบบที่กำหนดท้ายข้อบัญญัตินี้ภายในกำหนดสามสิบวันก่อนสิ้นอายุใบอนุญาตข้อ ๑๑ ผู้ที่ได้รับใบอนุญาตตามข้อ ๙และผู้ขอต่ออายุใบอนุญาตตามข้อ ๑๐จะต้องชำระค่าธรรมเนียมการออกใบอนุญาตต่อเจ้าพนักงานท้องถิ่นตามอัตราที่กำหนดไว้ในข้อบัญญัตินี้ในวันที่มารับใบอนุญาตหรือวันที่มายื่นคำขอต่ออายุใบอนุญาต แล้วแต่กรณีนี้ผู้ประกอบกิจการค้ารายใดไม่ชำระค่าธรรมเนียมตามกำหนดเวลาในวรรคหนึ่งจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่จะได้บอกเลิกการดำเนินกิจการก่อนสิ้นถึงกำหนดการเสียค่าธรรมเนียมตามข้อบัญญัตินี้ข้อ ๑๒ ผู้ที่ได้รับใบอนุญาตประกอบกิจการค้าจะต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๑๓ กรณีใบอนุญาตสูญหาย ถูกทำลาย หรือชำรุดในสาระที่สำคัญให้ผู้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุดการขอรับใบแทนใบอนุญาตให้ดำเนินการตามหลักเกณฑ์และวิธีการตามข้อ๗ และข้อ ๘ โดยอนุโลมและให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้นข้อ ๑๔ ผู้ที่ได้รับใบอนุญาตประกอบกิจการค้าใดไม่ปฏิบัติหรือปฏิบัติไม่ถูกต้องตามข้อบัญญัตินี้หรือตามบทแห่งพระราชบัญญัติหรือกฎกระทรวงที่ออกตามความแห่งพระราชบัญญัติการสาธารณสุข พ.ศ. ๒๕๓๕เจ้าพนักงานท้องถิ่นมีอำนาจสั่งให้แก้ไข หรือปรับปรุงให้ถูกต้องได้และถ้าผู้ได้รับคำสั่งไม่แก้ไขหรือปรับปรุงภายในเวลาที่กำหนดให้เจ้าพนักงานท้องถิ่นมีอำนาจสั่งพักใช้ใบอนุญาตในเวลาที่เห็นสมควร แต่ต้องไม่เกินสิบห้าวันในกรณีที่ผู้ได้รับใบอนุญาตประกอบกิจการค้ารายใดถูกพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีกหรือต้องคำพิพากษาถึงที่สุดว่าได้กระทำความผิดตามข้อบัญญัตินี้หรือการไม่ปฏิบัติหรือปฏิบัติไม่ถูกต้องตามวรรคหนึ่งก่อให้เกิดอันตรายอย่างร้ายแรงต่อสุขภาพของประชาชนให้เจ้าพนักงานท้องถิ่นสั่งเพิกถอนใบอนุญาตข้อ ๑๕ ผู้ถูกสั่งเพิกถอนใบอนุญาตจะขอใบอนุญาตสำหรับประกอบกิจการค้าที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันถูกสั่งเพิกถอนใบอนุญาตข้อ ๑๖ ผู้ประกอบการค้ารายใดไม่ปฏิบัติตามหรือฝ่าฝืนข้อบัญญัตินี้ต้องระวางโทษตามบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๑๗ ให้นายกองค์การบริหารส่วนตำบลเกาะช้างใต้เป็นผู้รักษาการให้เป็นไปตามข้อบัญญัตินี้ประกาศคำสั่ง ระเบียบ ข้อบังคับ นั้นเมื่อได้ประกาศไว้โดยเปิดเผย ณสำนักงานองค์การบริหารส่วนตำบลเกาะช้างใต้ให้ใช้บังคับได้ประกาศ ณ วันที่ ๑พฤษภาคม พ.ศ. ๒๕๕๒จักรกฤษณ์ สลักเพชรนายกองค์การบริหารส่วนตำบลเกาะช้างใต้[เอกสารแนบท้าย]๑.บัญชีอัตราค่าธรรมเนียมแนบท้ายข้อบัญญัติองค์การบริหารส่วนตำบลเกาะช้างใต้ เรื่องการควบคุมกิจการที่เป็นอันตรายต่อสุขภาพ พ.ศ. ๒๕๕๒ (แก้ไขเพิ่มเติม ลำดับที่ ๙และลำดับที่ ๑๓) [๔]๒.ใบอนุญาตประกอบกิจการที่เป็นอันตรายต่อสุขภาพ๓.แบบคำขอรับใบอนุญาต/ต่ออายุใบอนุญาตกิจการที่เป็นอันตรายต่อสุขภาพ(ดูข้อมูลจากภาพกฎหมาย)ข้อบัญญัติองค์การบริหารส่วนตำบลเกาะช้างใต้เรื่อง การควบคุมกิจการที่เป็นอันตรายต่อสุขภาพ (ฉบับที่ ๒) พ.ศ. ๒๕๕๗[๕]ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลเกาะช้างใต้ เมื่อได้ประกาศไว้โดยเปิดเผย ณองค์การบริหารส่วนตำบลเกาะช้างใต้แล้ว ๓๐ วันข้อ ๕ ให้นายกองค์การบริหารส่วนตำบลเกาะช้างใต้เป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติให้เป็นไปตามข้อบัญญัตินี้ปุณิกา/ผู้จัดทำปัญญา/ตรวจ๗ ตุลาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๑๑๓ ง/หน้า ๑๗๘/๑ ตุลาคม ๒๕๕๒[๒] ข้อ ๔กลุ่มกิจการที่ประเภทที่ ๙ แก้ไขเพิ่มเติมโดยข้อบัญญัติองค์การบริหารส่วนตำบลเกาะช้างใต้เรื่อง การควบคุมกิจการที่เป็นอันตรายต่อสุขภาพ (ฉบับที่ ๒) พ.ศ. ๒๕๕๗[๓] ข้อ ๔กลุ่มกิจการที่ประเภทที่ ๑๓ แก้ไขเพิ่มเติมโดยข้อบัญญัติองค์การบริหารส่วนตำบลเกาะช้างใต้เรื่อง การควบคุมกิจการที่เป็นอันตรายต่อสุขภาพ (ฉบับที่ ๒) พ.ศ. ๒๕๕๗[๔] แก้ไขเพิ่มเติมโดยข้อบัญญัติองค์การบริหารส่วนตำบลเกาะช้างใต้ เรื่องการควบคุมกิจการที่เป็นอันตรายต่อสุขภาพ (ฉบับที่ ๒) พ.ศ. ๒๕๕๗[๕] ราชกิจจานุเบกษาเล่ม ๑๓๒/ตอนพิเศษ ๒๑๐ ง/หน้า ๑๑๖/๘ กันยายน ๒๕๕๘